text: Itaalia poliitika kunagine patune kapten Silvio Berlusconi seilab aga mõnuga edasi, teatavate süüdimatu triksteri joontega poliitikule võib praegune segadus üsnagi meeldida – nagu valimiskampaania ajalgi saab anda suurejoonelisi paranduslubadusi ja -ettepanekuid, kuid ohtu, et neid täitma peaks hakkama, pole. Enne vaid rahandusministri kohta soovinud Berlusconi on nüüdseks valehäbi kõrvale heitnud ja teatanud, et sooviks järgmiste valimiste järel siiski peaministriks saada.